Hollywoodis käib kõik  lainetega. On aegu, mil põhiproduktsiooni moodustavad romantilised komöödia, on laineid, kus vorbitakse valmis uskumatus koguses ulmekaid, on perioode, kus iga tõsiseltvõetav stuudio peab valmistama filme, kus pekstakse araablasi ja/või prantslasi. Praegu on käimas kaks lainet: koomiksitel baseeruvad filmid ("X-Men", "Spiderman", "Iron Man", "Hulk", jne.) ja mängudel baseeruvad linateosed. Viimased ei ole kuni viimase ajani oma kvaliteediga hiilanud: "Max Payne" ja "Street Fighter: The Legend on Chun-Li" on  head näited sellest, millega lavastajad ei peaks tegelema. Tõsi, "Silent Hill" ja "Resident Evil" filmid loetakse kui just mitte headeks, siis talutavateks ning samuti on kinohuvilistel kõrged lootused "Prince of Persia: The Sands of Time"-le, kuid seda peamiselt sellega seotud nimede tõttu (lavastaja Mike Newell ("Donny Brasco") ja produtsent Jerry Bruckheimer ("Pirates of the Caribbean: The Curse of the Black Pearl") ning üks tsenaristidest on algmaterjaliks olnud mängu autor Jordan Mechner).